“ไทยไลอ้อนแอร์” ไฟลต์เชียงราย กักตัวนักบิน-ลูกเรือ 14 วัน หลังพบสาวติด “โควิด”
“ไทยไลอ้อนแอร์” ไฟลต์เชียงราย กักตัวนักบิน-ลูกเรือ 14 วัน หลังพบสาวติด “โควิด” 
“ไทยไลอ้อนแอร์” ไฟลต์เชียงราย กักตัวนักบิน-ลูกเรือ 14 วัน หลังพบสาวติด “โควิด”
3 ธ.ค. 2563

สายการบิน ไทย ไลอ้อน แอร์ ชี้แจงกรณีผู้โดยสารซึ่งเดินทางมาจากจังหวัดเชียงรายถึงสนามบินดอนเมือง ด้วยเที่ยวบิน SL 533 ในวันที่ 29 พฤศจิกายน พ.ศ. 2563 ต่อมาได้พบว่ามีการติดเชื้อไวรัสโควิด-19 ทั้งนี้ลูกเรือ และนักบินในเที่ยวบินดังกล่าว อีกทั้งเจ้าหน้าที่ภาคพื้นดินที่ทำการปฏิบัติหน้าที่ในวันนั้นได้ทำการกักตัวหรือ self-quarantine เป็นเวลา 14 วัน เพื่อสังเกตอาการและทำการส่งไปตรวจวัดไข้ต่อไป
สำหรับเที่ยวบินที่ให้บริการ สายการบินได้มีการพ่นสเปรย์และอบฆ่าเชื้อ พร้อมทั้งทำความสะอาดฆ่าเชื้อตามมาตรฐานความปลอดภัย หลังเที่ยวบินที่กลับจากการให้บริการเป็นประจำทุกครั้ง และขอให้ความมั่นใจแก่ผู้โดยสารทุกท่านว่าบนเครื่องบินของสายการบินไทย ไลอ้อน แอร์ สะอาด ปลอดภัยในทุกเที่ยวบิน
ทั้งนี้ สายการบิน ไทย ไลอ้อน แอร์ ยังคงรักษามาตรการป้องกันพร้อมให้ความร่วมมืออย่างใกล้ชิดต่อด่านควบคุมโรค กระทรวงสาธารณสุขและหน่วยงานที่เกี่ยวข้องตามมาตรฐานองค์การอนามัยโลก